**­**

Ansøgningsskema til Regionernes Medicinpulje

**Baggrund**

Danske Regioners bestyrelse har etableret en uafhængig forskningspulje på medicinområdet. Puljen tilføres årligt 20 mio. kr. fra 2014. Medicinpuljen kan bl.a. benyttes til følgende type forskningsprojekter:

1. Uafhængige kliniske forsøg, hvor effekt af nye lægemidler sammenlignes med standardbehandling (effekt eller sikkerhed), eller forsøg hvor ældre præparater anvendes i nye kombinationer og på nye måder.
2. Uafhængige forsøg, hvor det undersøges, om det kan være relevant for visse patientgrupper at ophøre med lægemiddelbehandling.
3. Uafhængige forsøg, hvor alternativ dosering eller behandlingsvarighed af nye lægemidler afprøves (fx lavere dosis, støre interval mellem dosering, kortere behandlingsvarighed)
4. Uafhængige forsøg, hvor effekt og sikkerhed af de nye lægemidler testes i relevante patientgrupper, som normalt ikke indgår i de kliniske afprøvninger (fx leversyge, nyresyge, børn, gamle, meget overvægtige, bevidstløse, svært psykotiske, multisyge)
5. Uafhængige forsøg, hvor det undersøges om de anprisninger, som virksomhederne lover (effekt og bivirkninger) afprøves

Forsøgene bør som udgangspunkt være randomiserede.

Projekterne skal øge kvaliteten i behandlingen eller sikre et besparelsespotentiale. Herudover skal projekterne kunne gennemføres i ”dagligdagen”. Det er et krav, at forsøgene skal være til gavn for alle regioner og være uafhængige af virksomhedsinteresser.

**Fællesregionale projekter vil blive prioriteret.**

Alle projekter, som falder indenfor formålet vil blive behandlet.

Projekterne, som modtager tilskud, udvælges af en styregruppe på baggrund af en indstilling fra en faglig arbejdsgruppe.

**Ansøgning**Ansøgninger sendes til Danske Regioner på følgende mailadresse eller postadresse:   
[regioner@regioner.dk](mailto:regioner@regioner.dk)   
Danske Regioner  
Dampfærgevej 22  
2100 København Ø  
Det skal fremgå tydeligt, at ansøgningen sendes til sekretariatet for Regionernes Medicinpulje.

**Ansøgningsskema**

|  |  |
| --- | --- |
| **1** | **Projekttitel** |
| **2** | **Ansøger navn og CPR-nr.**  CPR-nr.:  Navn:  Statsborgerskab:  Nuværende ansættelse (stilling):  Akademisk titel:  Curriculum vitae skal vedlægges for hovedansøger som bilag 1, jf. bilagsfortegnelse. Der skal endvidere vedlægges eventuel publikationsliste for hovedansøger som bilag 2.  I tilfælde af en bevilling vil den angivne ansøger være juridisk ansvarlig overfor Danske Regioner. |
| **3** | **Sygehusleders navn**  Navn:  Nuværende ansættelse (stilling):  Kan det bekræftes, at der er opbakning til forskningsprojektet:  Det er en forudsætning for at kunne opnå tilskud fra Regionernes Medicinpulje, at sygehusledelsen har underskrevet ansøgningen. |
| **4** | **Ansøger og sygehusleders adresse og telefon**  **Ansøger:**  **Arbejdssted:**  Arbejdsplads:  Adresse:  Postnr.:  By:  Telefon nr.:  E-mailadresse:  **Privat:**  Adresse:  Postnr.:  By:  Telefon nr.:  E-mailadresse:  **Sygehusleder:**  Arbejdsplads:  Adresse:  Postnr.:  By:  Telefon nr.:  E-mailadresse:  Bemærk at de arbejdspladsrelaterede e-mailadresser, som angives ovenfor vil blive anvendt af sekretariatet for Regionernes Medicinpulje ved kommunikation med primært projektansøger i forbindelse med behandlingen af denne ansøgning. |
| **5** | **Øvrige projektdeltagere:**  De øvrige deltagere, som deltager i projektet skal anføres i bilag 3, se bilagsfortegnelse.  Bilaget skal som minimum indeholde navn på projektdeltagere, ansættelsessted, stilling samt uddannelse. Det skal fremgå, om der ydes løn til de pågældende deltagere. |
| **6** | **Hvilke regioner deltager i projektet (sæt x):**  Region Nordjylland  Region Midtjylland  Region Syddanmark  Region Sjælland  Region Hovedstaden |
| **7** | **Kort populærvidenskabelig beskrivelse af forskningsprojekt på højst 250 ord (inkl. mellemrum)**  Beskrivelsen skal være på dansk og i et sprog, som er forståeligt for ikke fagfolk samt egnet til offentliggørelse.  Det bemærkes, at beskrivelsen kan blive offentliggjort i forbindelse med eventuel beslutning om tildeling af bevilling. |
| **8.** | **Projektbeskrivelse**  Der skal vedlægges maksimalt 5 siders projektbeskrivelse som bilag 4. Se bilagsfortegnelse til ansøgning.  Anfør endvidere her nedenfor fem faglige nøgleord, som bedst beskriver den aktivitet, der søges støtte til: |
| **9.** | **Projektets varighed**  Projektet påbegyndes (angivelse af dato og år):  Projektet afsluttes (angivelse af dato og år): |
| **10** | **Projekt type**  I ansøgningsskemaets indledende baggrundsafsnit beskrives de 5 typer af projekter, der som udgangspunkt støttes af regionernes medicinpulje. Nedenfor skal det angives, hvilken type projekt denne ansøgning vedrører (nummer angives): |
| **11.** | **Ansøgt om andre midler**  Søges der midler til dette projekt fra anden side?  Er der opnået støtte til projektet fra anden side?  Hvis svaret er ja til ovennævnte spørgsmål ønskes nærmere oplysninger herom i et bilag. Det skal i oplysningerne anføres, hvem der evt. er ansøgt om midler, og hvem der har bevilliget midler til projektet.  Det bemærkes, at der ikke ydes tilskud til projekter, som støttes af interessenter, som har økonomisk interesse i lægemiddelsalg. |
| **12.** | **Budget**  Der skal vedlægges detaljeret budget som bilag 5.  Det skal fremgå af budgettet i hvilken periode det ansøgte beløb tænkes anvendt.  Medicinpuljen yder ikke tilskud til konferencer, rejser og overhead udgifter. |
| **13.** | **Arbejdsplads tilknytning**  Påtegning fra institut/sygehusafdeling eller lignende, hvor forskningsprojekt ønskes udført:  Undertegnede bekræfter herved, at man er indforstået med, at det ovenfor beskrevne forskningsprojekt kan udføres her.  Navn:  Stilling:  Underskrift  Institut/afdeling (evt. stempel) |
| **14.** | **Habilitet**  Hovedansøger skal udfylde en habilitetserklæring, som kan hentes på Danske Regioners hjemmeside. Habilitetserklæringen skal vedlægges ansøgningen som bilag 6. |
| **15.** | **Bilag**  Antal bilag vedlagt:  Bilagsfortegnelse til ansøgningen skal indeholde følgende bilag:  Bilag 1: Curriculum vitae for hovedansøger  Bilag 2: Publikationsliste for hovedansøger  Bilag 3: Øvrige projektdeltagere  Bilag 4: Projektbeskrivelse  Bilag 5: Budget  Bilag 6: Habilitetserklæring  Ansøgning og bilag skal fremsendes til Danske Regioner i én samlet pdf-fil, så der ikke fremsendes særskilte bilag sammen med ansøgningen. |